CELEX: 32003D0728
Language: ro
Date: 2003-10-03 00:00:00
Title: Decizia Comisiei din 3 octombrie 2003 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește structurile metalice prefabricate, structurile din beton prefabricate, unitățile de construcție prefabricate, camerele frigorifice prefabricate și structurile de protecție împotriva căderii pietrelor [notificată cu numărul C(2003) 3452]Text cu relevanță pentru SEE.

13/Volumul 40
            
            
               RO
            
            
               Jurnalul Ofícial al Uniunii Europene
            
            
               275
            
         32003D0728
   
               L 262/34
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 3 octombrie 2003
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește structurile metalice prefabricate, structurile din beton prefabricate, unitățile de construcție prefabricate, camerele frigorifice prefabricate și structurile de protecție împotriva căderii pietrelor
   [notificată cu numărul C(2003) 3452]
   (Text cu relevanță pentru SEE)
   (2003/728/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1998 privind apropierea actelor cu putere de lege și a actelor administrative ale statelor membre cu privire la produsele pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât:
   
               (1)
            
            
               Comisia trebuie să aleagă dintre cele două proceduri prevăzute la articolul 13 alineatul (3) din Directiva 89/106/CEE, pentru atestarea conformității unui produs, procedura cea mai puțin oneroasă cu putință compatibilă cu siguranța. Prin urmare, este necesar să se decidă dacă, pentru un produs sau pentru o familie de produse dată, existența unui sistem de control al producției în fabrică plasat sub responsabilitatea fabricantului reprezintă o condiție necesară și suficientă pentru atestarea conformității sau dacă, din motive legate de respectarea criteriilor menționate la articolul 13 alineatul (4), este necesară intervenția unui organism de certificare desemnat.
            
         
               (2)
            
            
               Articolul 13 alineatul (4) prevede ca procedura astfel determinată să fie indicată în mandatele și în specificații tehnice. Prin urmare, este necesar să se definească conceptul de produse sau familie de produse prevăzute în mandate și în specificațiile tehnice.
            
         
               (3)
            
            
               Cele două proceduri prevăzute la articolul 13 alineatul (3) sunt descrise în detaliu în anexa III la Directiva 89/106/CEE. Prin urmare, este necesar să se precizeze clar, pentru fiecare produs sau familie de produse, metodele de aplicare a celor două proceduri, cu trimitere la anexa III menționată anterior, în măsura în care în anexa respectivă se acordă preferință anumitor sisteme.
            
         
               (4)
            
            
               Procedura menționată la articolul 13 alineatul (3) litera (a) corespunde sistemelor stabilite pentru prima posibilitate, fără supraveghere continuă, și pentru cea de-a doua și a treia posibilitate, care sunt definite în anexa III partea 2 punctul (ii). Procedura menționată la articolul 13 alineatul (3) litera (b) corespunde sistemelor definite în anexa III partea 2 punctul (i), precum și primei posibilități, cu supraveghere continuă, definită în anexa III partea 2 punctul (ii).
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru construcții,
            
         ADOPTĂ PREZENTA DECIZIE:
   Articolul 1
   Conformitatea produselor și familiilor de produse prevăzute în anexa I se atestă printr-o procedură conform căreia, în afară de sistemul de control al producției din fabrică efectuat de fabricant, în evaluarea și supravegherea controlului producției sau al produsului însuși este implicat și un organism de certificare desemnat.
   Articolul 2
   Procedura de atestare a conformității astfel cum este definită în anexa II se precizează în mandatele pentru ghidurile de agrement tehnic european corespunzătoare.
   Articolul 3
   Prezenta decizie se adresează statelor membre.
   
      Adoptată la Bruxelles, 3 octombrie 2003.
      
         
            Pentru Comisie,
         
         Erkki LIIKANEN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   1.   Structuri metalice prefabricate
   Prezenta decizie reglementează structurile fabricate industrial, comercializate ca ansambluri de construcție, formate din elemente proiectate în prealabil și prefabricate destinate producției în serie. Prezenta decizie reglementează numai structurile care îndeplinesc cerințele minime definite mai jos. Structurile parțiale care nu îndeplinesc aceste cerințe minime se află în afara sferei de aplicare a prezentei decizii. Cerințele minime sunt următoarele: elementele structurale ale construcției, conectarea clădirii la infrastructură și specificația componentelor esențiale ale învelișului construcției, mai ales izolația termică, căptușeala exterioară, învelitoarea de acoperiș, căptușeala interioară, ferestrele și ușile exterioare, în măsura în care sunt necesare pentru îndeplinirea cerințelor esențiale aplicabile construcției.
   Deși unele componente pot fi produse în diferite fabrici, numai structura finală gata de livrare face obiectul prezentei decizie, și nu diferitele componente.
   
               –
            
            
               pentru utilizare la lucrările de construcții
            
         2.   Structuri din beton prefabricate
   Prezenta decizie reglementează structurile fabricate industrial, comercializate ca ansambluri de construcție, formate din elemente proiectate în prealabil și prefabricate destinate producției în serie. Prezenta decizie reglementează numai structurile care îndeplinesc cerințele minime definite mai jos. Structurile parțiale care nu îndeplinesc aceste cerințe minime se află în afara sferei de aplicare a prezentei decizii. Cerințele minime sunt următoarele: elementele structurale ale construcției, conectarea clădirii la infrastructură și specificația componentelor esențiale ale învelișului construcției, mai ales izolația termică, căptușeala exterioară, învelitoarea de acoperiș, căptușeala interioară, ferestrele și ușile exterioare, în măsura în care sunt necesare pentru îndeplinirea cerințelor esențiale aplicabile construcției.
   Deși unele componente pot fi produse în diferite fabrici, numai structura finală gata de livrare face obiectul prezentei decizie, și nu diferitele componente.
   
               –
            
            
               pentru utilizare la lucrările de construcții
            
         3.   Unități de construcție prefabricate
   Prezenta decizie reglementează unitățile de construcție prefabricate care pot fi transportate la locul de instalare fie pe module, fie în bloc și care asigură rapid o căptușeală de protecție împotriva intemperiilor, eventual sub rezerva impermeabilizării finale, a îmbinărilor între unități, a conectării la servicii și la fundație.
   Deși unele componente pot fi produse în diferite fabrici, numai structura finală gata de livrare face obiectul prezentei decizie, și nu diferitele componente.
   
               –
            
            
               pentru utilizare la lucrările de construcții
            
         4.   Camere frigorifice prefabricate
   Prezenta decizie reglementează camerele frigorifice prefabricate destinate instalării în interiorul unei clădiri existente sau cel puțin protejate de expunerea la temperatura exterioară. Prefabricatele asamblate nu fac parte din structura portantă a construcțiilor, dar poate fi prevăzut un sistem de susținere pentru prefabricatul asamblat sau pentru o parte a acestuia. Sunt excluse echipamentele tehnice (de exemplu sistemul de răcire).
   Deși unele componente pot fi produse în diferite fabrici, numai structura finală gata de livrare face obiectul prezentei decizie și nu diferitele componente.
   
               –
            
            
               pentru utilizare la lucrările de construcții
            
         5.   Structuri de protecție împotriva căderii pietrelor
   Prezenta decizie reglementează structurile de protecție împotriva căderii pietrelor compuse dintr-o plasă sau o rețea simplă ori multiplă sau din elemente similare, susținute de o structură de metal sau de lemn (de exemplu stâlpi metalici) și, eventual, de cabluri.
   Deși unele componente pot fi produse în diferite fabrici, numai structura finală gata de livrare face obiectul prezentei decizie, și nu diferitele componente.
   
               –
            
            
               pentru utilizare la lucrările de construcții
            
         ANEXA II
   Sisteme de atestare a conformității
   Pentru produsul (produsele) și destinația (destinațiile) enumerate mai jos, organizației EOTA i se solicită să specifice următorul (următoarele) sistem(e) de atestare a conformității în ghidurile de agrement tehnic european relevante:
   
               Produs(e)
               (conform definiției din anexa I)
            
            
               Destinație (destinații)
            
            
               Nivel(uri) sau clasă(e) (comportarea la foc)
            
            
               Sistem(e) de atestare a conformității
            
         
               Structuri metalice prefabricate
               Structuri din beton prefabricate
               Unități de construcție prefabricate
               Camere frigorifice prefabricate
            
            
               în lucrări de construcții
            
            
               oricare
            
            
               1
            
         
               Structuri de protecție împotriva căderii pietrelor
            
            
               în lucrări de construc ții civile
            
            
               oricare
            
            
               1
            
         
         Specificațiile sistemului trebuie să poată fi aplicată chiar în cazul în care nu este necesară determinarea performanței unui produs pentru o anumită caracteristică, deoarece există cel puțin un stat membru care nu stabilește nici o cerință legală privind această caracteristică [a se vedea articolul 2 alineatul (1) din Directiva 89/106/CEE și, dacă este cazul, clauza 1.2.3 din documentele interpretative].
   În aceste cazuri, verificarea acestei caracteristici nu trebuie să fie impusă fabricantului, dacă acesta nu dorește să declare performanța produsului în acest domeniu.